Listasamlagið post-dreifing kemur til með að standa í þriðja sinn fyrir árlegri listahátíð með áherslu á tónlist , HÁTÍÐNI , helgina 3. - 5. júlí nú í sumar á Borðeyri í Hrútafirði . Hátíðin grundvallast á D.I.T. ( gerum-það-saman ) hugmyndafræði og er ekki rekin í gróðaskyni . Engar vísbendingar um dagskrá verða birtar samhliða þessari tilkynningu þar sem bókunarferlið í ár verður með öðru sniði en áður . Þ.e.a.s. ; engin atriði verða bókuð fyrirfram , heldur verður opið umsóknarferli fyrir öllu sem kunna að hafa áhuga á að taka þátt . Búið er að opna fyrir umsóknir og verður tekið við öllum umsóknum , hvort sem um er að ræða tónlistaratriði , ljóðalestur , kynningar , vinnusmiðjur eða hvað sem er . Umsóknir berist á tölvupóstfangið : [ email protected ] fyrir miðnætti 29. febrúar nk . Nánari upplýsingar um hvað þarf að koma fram er á auglýsingaplakatinu eftir Silju Rún sem er hér fyrir ofan . Búast má við að miðasala hefjist á allra næstu vikum , og verður það tilkynnt hér og á samfélagsmiðlum post-dreifingar þegar nær dregur .